2005 ජනාධිපතිවරණයේදී මහින්ද රාජපක්ෂ මැතිතුමාට මේ රට භාරදුන්නේ මේ රට ත්‍රස්තවාදයෙන් මුදා සිංහල, දමිළ, මුස්ලිම් සෑම ජන කොටසකටම සාමය ලබාදීමට බවත්, මුළු ලෝකයේම නායකයන් මවිතයට පත්කරමින් ලෝකයේ තිබුණු ම්ලේච්ඡතම ත්‍රස්තවාදී සංවිධානය පරාජය කැර දුන් එතුමා එම පොරොන්දුව ඉටු කළ බවත් එදා මහින්ද චින්තනයෙන් දී ඇති පොරොන්දු වලින් 95% ඉටුකර තිබෙන බවත් එක්සත් ජාතික පක්ෂය විකුණාගෙන කෑ සතොස යළිත් නව මුහුණුවරකින් අරඹා තිබෙන බවත් සමුපකාර වෙළෙඳ හා ආහාර ඇමැති බන්දුල ගුණවර්ධන මහතා පැවැසීය.ඒ මහතා එසේ පැවැසුවේ ඉකුත්දා මහරගම නගරයේ පරණ පාරේදී ලක් සතොස 133 වැනි ශාඛාව ජනතාවට පැවරීමේ උත්සවයේ දීය.තවදුරටත් අදහස් දැක්වූ ඒ මහතා මෙසේ ද පැවසීය.නිදහස් කරගත් රට යළිත් අවුල්කිරීමට ඉඩ නොදී දෙස් විදෙස් කුමන්ත්‍රණ කරුවන්ගෙන් රටත්, රජයත් ජනාධිපතිතුමාත් රැකගැනීම කෘතගුණ දත් ජනතාවගේ පරම යුතුකමයි.